Понякога се будя сутрин
и откривам, че съм плакала.
Не мога да си спомня какво съм сънувал.
Обаче...
Обаче чувството, че съм изгубила нещо
ме гложди дълго след това.
Сякаш постоянно търся нещо или някого.
Мисля, че това чувство ме обзе за пръв път тогава.
В онази вечер заваляха звезди.
Гледката беше...
... като извадена от някой сън.
Ето колко...
... бе красива.
Ах, как само си мечтая...
думите ни да достигнат до краищата на света.
На място, където няма да потънат в нищото.
Какви ли ще бъдат словата ни тогава?
Да преброим до три
и да си дадем обет вовеки!
"Желанието ти може да се сбъдне."
Забравил съм лицето, изрекло тези думи.
Кога и защо - не мога да кажа.
Къде започва и спира дъжда?
Къде е началото на дъгата и къде - краят й?
Животът ми чезне в преследване на нещо непознато.
Един ден ще идем на място, където никой не е бил.
Невиждани и странни чувства - отдай им се и забрави за времето!
Петото измерение се опитва да ми пречи,
но все така те виждам ясно.
Да си измислим поздрав за когато се срещнем...
... и ще си спомня твоето име.
Таки. Таки.
Не ме ли помниш?
Казвам се...
Мицуха!
Како, какви ги вършиш?
Усещам ги като истински.
"Како" ли каза?
Още ли дремеш? Закуската е готова!
Размърдай се!
Какво... Какво?!
Бабо, искаш ли от вчерашното ядене? - Ти си хапни.
Добро утро! - Добро да е!
Како, пак закъсня! - Утре аз ще направя закуската.
Май си сипах множко. Нищо.
Днес се държиш нормално.
Вчера беше изкукала.
Какво искаш да кажеш?
Добро утро, скъпи съграждани!
Следва съобщение от кметството.
По повод предстоящите кметски избори
изборната комисия на гр. Итомори реши...
Комета, която се вижда веднъж на 1200 години,
ще ни подмине през идния месец.
Ще бъде видима с просто око в продължение на няколко дни.
Сдобрете се вече! - Не се меси на възрастните.
ДЖАКСА се подготвя за небесното шоу на века.
Довиждане!
Да внимаваш в час!
Добро утро, Саяка, Теси. - Добро утро.
Хайде, слизай! - Грубиян.
Тежиш. - Ужасен си.
Държите се като гаджета.
Абсурд!
Днес косата ти е прибрана.
Какво? - Да не са ти правили екзорсизъм?
Моля? - Беше като обладана от дух.
Стига окултни теории. Просто е била стресирана.
Нали? - Ама за какво говорите?
Не помниш ли?
Основната ни цел е
да осигурим финансиране за новия устройствен план.
Само така можем да изградим една сигурна и сплотена общност.
В качеството ми на кмет... - И без това ще го преизберат.
Чух, че организира барбекю.
Здравей, Миямизу. - Добро утро.
Децата на кмета и спонсора му явно също са си дружки.
Мицуха!
Не се прегърбвай!
Строг е дори с детето си. - Типично.
Какъв срам. - Чак ми е жал за нея.
Мицуха.
Направи го пред всички.
"КОЯ СИ ТИ?"
"ТАСОКАРЕ" - ЗДРАЧ
"Тасокаре" означава "Кой е това?".
От нея произлиза думата "Тасогаре-доки" или "Здрач".
Казват, че когато денят си отива, се случват свръхестествени неща.
По-старите й произношения са "Каретасо-доки"
и "Каватаре-доки".
Имам въпрос! Не е ли "Катаваре-доки"?
"Катаваре-доки"? Това произношение е от старояпонски.
Чувала съм възрастните хора в Итомори да я използват.
"КОЯ СИ ТИ?"
Ред е на г-ца Миямизу. - Да!
О, днес си спомняш името?
Не помниш ли? - Не.
Вчера беше забравила къде са шкафчето и чинът ти.
Дойде разчорлена и не си носеше лентата.
Какво? Наистина ли?
Сякаш имаше амнезия.
Сега като спомена, често сънувам един сън,
в който съм друг човек.
Не си го спомням добре.
Ясно. Това са спомени от предишния ти живот!
Или съзнанието ти се е свързало с мултивселената на Еверет!
Не се меси в разговора! - Теси!
Ти ли написа онова нещо в тетрадката ми?
Нищо.
Мицуха, вчера наистина се държеше доста странно.
Сигурна ли си, че си добре?
Не разбирам. Чувствам се нормално.
Може да е от стреса.
Ритуалът наближава, нали?
Не ми напомняй!
Не мога да понасям този град.
Толкова е малък и сгъчкан.
Искам да завърша и да ида в Токио.
Разбирам те. Тук няма нищо за правене.
Влаковете са през 2 часа. - Магазинът затваря в 9 вечерта.
Няма книжарница, нито зъболекар.
Но пък има две кръчми.
Няма работа. - Нито младоженци.
Слънцето залязва по-рано.
Хайде да престанете! - С кое?
Какво ще кажете да вземем по кафе?
Кафе ли? Къде?
Здравейте. - Здравейте.
Това ли било кафето?
Знаеш, че тук няма друго. - Мицуха директно се прибра.
Хич не й е лесно.
Все тя опира пешкира.
Вярно.
Теси. - Какво?
Какво ще правиш след завършването?
Питаш за плановете ми за бъдещето?
Да. - Не съм мислил за това.
Не вярвам животът ми да се промени особено.
Искам и аз да го правя.
Още не си готова, Йоцуха.
Заслушай се в гласа на преждата.
Като я намотаваш постоянно,
не след дълго ще изградите връзка помежду си.
Преждата не говори. - Трябва да се концентрираш.
Ние вплитаме хилядолетната история на Итомори.
Преди 200 години...
Започва се.
... пламнала банята на плетача на сандали Маюгоро
и пожарът изпепелил цялата околност.
Параклисът изгорял, заедно с много летописи.
Нарекли инцидента... - "Големият пожар на Маюгоро."
Да. - Кръстили са го на него?
Горкият Маюгоро.
Затова значението на фестивала е изгубено за поколенията.
Но дори написаното да го няма, традицията трябва да се предава.
Това бреме се пада на нас, пазителите на параклиса.
Обаче глупавият ми зет...
Не стига, че напусна дома и захвърли расото,
а взе и политик да става! Няма оправия за него.
Пийни още едно.
Отново разчитам на теб. - Не бери грижа.
Районите Кадойри и Сакагами ще гласуват за теб.
Как върви с нея? - Не ми е лесно.
Надушвам корупция.
Не ставай смешен.
Донеси още саке. - Сегичка.
Кацухико, чакам те през почивните дни.
Ще те уча как да боравиш с експлозиви.
Не те чух. - Тъй вярно!
Доста ни се струпа и на двамата, а?
Това не е ли Йоцуха? Виж колко е пораснала.
Красиви са като майка си.
Здрасти. - Здрасти.
Това е най-старата рецепта за саке.
Оризът се сдъвква и изплюва, след което се оставя да ферментира.
Сакето на боговете.
Наистина ли боговете харесват това питие?
Естествено.
Вижте, това е Миямизу.
Добре, че не съм на нейно място.
Не се ли срамува? - Да й се чуди човек.
Горе главата, како.
Какво като са те видели няколко съученици.
Завиждам ти за непукизма.
Защо не продаваш от сакето и с парите да отидеш в Токио?
Как ги раждаш тези идеи?
Направи снимки и видео. Наречи го "Сакето на жрицата".
Ще изкараш куп пари.
"САКЕТО НА ЖРИЦАТА"
Не, ще наруша закона!
Какво? Това ли те притеснява?
Мразя този град! Мразя този живот!
В следващия си живот искам да съм красиво момче от Токио!
Ама че си глупава...
Къде...
Там има нещо...
Таки! Стана ли?
Твой ред беше да готвиш. Ставай навреме.
Съжалявам.
Аз излизам. Дояж супата. - Добре.
Иди на училище, дори да закъснееш.
Довиждане.
Приятен ден.
Какъв странен сън.
От Цукаса: "Побързай! Закъсняваш!"
Кой е този Цукаса?
Трябва да мина през тоалетната.
Всичко е твърде реалистично.
СТАНЦИЯ "ШИНДЖУКУ"
Аз съм в Токио!
ГИМНАЗИЯ "ДЖИНГУ"
Откъде го взе?
На следващия концерт...
Да идем на кино!
Таки!
Идваш по обед, човече. Отиваме да хапнем.
Не отговори на съобщението ми. - Цукаса?
Поне звучиш гузно.
Изгубил си се? - Да.
Как успя да се изгубиш на път за даскалото?
Била съм... - Женски род?
Било съм...
Били сме...
Бил съм?
Бях се заплеснал.
Токио е толкова космополитен.
Защо говориш на диалект?
И къде ти е обядът?
Леле... - Още ли не си се събудил?
Какво имаш? - Сандвич с яйчени рулца.
Благодаря.
Да отидем за кафе. - Добре.
Идваш ли, Таки? - Какво? Какво?!
Кафе ли каза?
Хубава дърворезба.
Да, какво внимание към детайла.
Таки, избра ли нещо?
Мога да изкарам цял месец с парите, които искат тук!
От кой век каза, че идваш?
Е, какво толкова. И без друго е само сън.
Това се казва хубав сън.
Какво ще правя?
Закъснял съм за работа!
Днес ли си на смяна?
Ами, тръгвай тогава. - Добре.
Между другото...
Къде точно работя?
Маси 6, 7 и 10 чакат!
Маса 12! Таки!
Да! Моля за извинение.
Зукини и салата с домати...
Не сме поръчвали това.
Казах да не носиш повече трюфели! - Таки, не те чувам!
Таки! - Кога ще свърши този сън?
Извинете, келнер?
Да?
В пицата ни имаше клечка за зъби!
Можеше да я глътнем.
Добре, че я видях. Какво ще кажете по въпроса?
Ами...
В италианските ресторанти не се използват клечки за зъби.
Моля за извинение.
Наред ли е всичко?
Аз ще се погрижа.
Какво ти става днес?
Моля приемете извиненията ни. Заведението черпи.
Така ли? - Дано не сте се наранили.
Окудера... - Г-це Окудера.
Г-це Окудера, благодаря...
Днес не ти беше ден. - Не...
Онова беше постановка.
Просто действах по правилник.
Окудера, полата ти!
Добре ли си?
Какво има? - Срязана е.
Нещастникът от одеве. - Ами сега?
Помниш ли как изглеждаше? - Не.
Ела с мен.
Таки!
Свали си полата. - Какво?!
Няма да гледам, обещавам!
Ей сегичка ще стане.
Готово!
Гледай ти!
Изглежда по-добре от преди!
Благодаря, че ме отърва днес.
Честно казано, малко ме разтревожи.
Не си много силен, но си избухлив.
Днес ми допадаш повече.
Не знаех, че имаш и нежна страна.
Това е един адски реалистичен сън.
Я, той си водел дневник.
Колко е организиран.
Ще ми се и аз да живеех тук.
О, това е тя!
Май си пада по нея.
Изпратих г-ца Окудера до спирката
благодарение на нежната ми страна.
КОЯ СИ ТИ?
Какво е това?
МИЦУХА
Какво?!
Какво става тук?!
Да идем пак на кафе. - Съжалявам, днес съм на работа.
Помниш ли как да стигнеш?
Цукаса, ти ли си бърникал по телефона ми?
Няма значение, чао.
Днес се държи нормално.
Вчера беше... по-симпатичен.
Какво има?
Таки, май опита да ни прескочиш.
Вчера си тръгна с нея.
Наистина ли? С г-ца Окудера?
Какво стана после? - Ами...
Не си спомням.
Да бе, сигурно.
Привет на всички.
Здравейте, момчета.
Спорна работа днес.
Нали, Таки?
"Мицуха? Коя си ти? Какво си?"
Днес не си опипваш гърдите.
Закуската е готова! Побързай!
Гърдите ми!
Добро утро.
Защо всички са ме зяпнали?
Вчера направи голямо представление.
Видя ли плакатите за изборите?
Все едно кой ще спечели. Всеки иска да се нагуши.
По-тихо! Някои хора тук разчитат на това.
Говорят за мен, нали?
Аха...
Мицуха!
Какво... Какво съм направила?!
Како?
Възможно ли е...
... в сънищата ни с това момче...
... в сънищата ни с това момиче...
... да си разменяме телата?
Започвам да разбирам какво се случва.
Таки е момче на моята възраст, което живее в Токио.
С нея си разменяме телата на произволни интервали,
по няколко пъти седмично.
Случва се по време на сън. Причината е неясна.
Нямам спомени за времето, през което сме разменени.
Но смените определено се случват.
Става ни ясно от реакциите на околните. Затова...
Затова създадохме някои правила, за да не съсипем живота на другия.
Просто няколко забрани и предупреждения.
Какво да правим и какво - не.
Освен това си водим бележки в телефоните.
Разбрахме се да запазим мистериозния феномен в тайна.
Само че... - Само че...
Това момиче! - Това момче!
Момчетата зяпат! Оправи си полата!
Стига си ми харчила парите! - Аз също работя.
А и храня твоето тяло! - Тези гайтани са ужасни!
Даваш твърде много смени! - Защото ми пилееш парите!
Днес пихте кафе с г-ца Окудера. Връзката ви се развива добре.
Спри да си вреш носа в моите работи!
Защо това момиче е влюбено в мен?
Просто те представям в по-добра светлина.
Не ми се надувай! Дори гадже си нямаш.
И ти нямаш. - Аз...
Нямам си гадже, защо така искам!
Не бива да го правя.
Май ти харесва да си мачкаш гърдите.
Заминаваме! Побързай!
Кометата Тиамат е видима с просто око от няколко дни.
Кога и къде може да я наблюдаваме?
Тиамат се движи от изток на запад, следвайки посоката на слънцето.
Затова е видима над Венера...
Защо си с униформа?
Бабо, защо статуята на божеството е толкова далече?
Не знам. Така е рекъл Маюгоро.
Този пък кой е? - Какво? Та той е прочут!
Качвай се, бабо.
Како...
Мицуха, Йоцуха, чували ли сте за "мусуби"?
Мусуби?
Това е старото име на местния бог пазител.
Думата крие и по-дълбок смисъл.
Сплитането на прежда е "мусуби".
Връзката между хората е "мусуби".
Ходът на времето също е "мусуби".
Това са силите на божеството.
Гайтаните, които плетем,
са изкуството на бога и символизират времето.
Като ги преплитаме, им придаваме форма.
Понякога се усукват и оплитат,
друг път се разнищват и късат, но сетне пак се събират.
Връзването на възли символизира времето.
Пийни си. - Благодаря.
И аз искам! - Това също е мусуби.
Било то вода, ориз или саке,
когато човек го погълне и то стане част от душата му,
това пак е "мусуби".
Затова днешното приношение
е част от важен ритуал, който свързва бога с човека.
Виждам го!
Значи това е статуята на бога?
Земята нататък се нарича Какурийо.
Означава подземното царство.
Подземното царство!
За да се върнеш обратно, в замяна трябва да оставиш
най-ценното си притежание.
Сакето на боговете?
- Постави го на олтара.
Това е половината от теб самата.
Половината от Мицуха...
Настава катаваре-доки. - "Катаваре-доки"?
Сетих се! Може да видим кометата!
Каква комета?
Мицуха...
Да не би да сънуваш в момента?
Плакал съм? Защо?
"Почти стигнах. Нямам търпение."
Окудера? За какво говори?
Какво е направила Мицуха този път?
Среща?!
Утре имаш среща с Окудера!
Бъди на гарата в 10,30 ч.
Мислех аз да отида, обаче...
Таки.
Извинявай, дълго ли ме чака? - Да... Не!
Тъкмо идвам. - Чудесно, да вървим.
Късметлия. Сигурно вече са заедно.
Какво?
Защо... плача?
Планирах аз да отида на срещата,
но ако случайно се падне на теб, гледай да се забавляваш!
Сигурна съм, че досега не си ходил по срещи.
Не знам за какво да говоря.
Затова отдолу съм нахвърляла някои съвети за новобранец като теб.
Сериозно?
Подиграва ми се.
ФОТОИЗЛОЖБА "НОСТАЛГИЯ"
Таки...
Сякаш днес си различен човек.
Гладна ли си? Искаш ли да вечеряме някъде?
Стига ни толкова за днес. - Добре.
Таки, съжалявам, ако съм сбъркала с нещо.
Ти си падаше по мен, нали?
Но сега харесваш друга.
Грешиш! - Така ли?
Да! Това изобщо не е вярно.
Не съм сигурна.
Е, благодаря ти за днес. Ще се видим на работа.
"Към края на срещата ви
кометата ще се вижда с просто око."
За каква комета говори?
Мицуха Миямизу. Позвъняване...
О, здрасти, Теси.
Не, просто не ми се ходеше. Добре съм.
Фестивалът? Ами...
А, да, кометата. Днес ще е най-ярка.
Добре, ще се видим после.
Признай, че искаш да я видиш с юката.
Какво?! Дори не ми е минавало през ума.
По телефона звучеше потисната.
Може да си й досадил. - Ей!
Извинете за забавянето. - Ето я най-накрая!
Какво е станало, Мицуха?
Косата ти!
Изглежда странно, нали?
Дали е заради момче? Може да я е зарязал.
Защо винаги свързвате подстригването с раздялата?
Просто си е решила така.
Просто си е решила да отреже толкова много коса?
Оттук се вижда!
Страхотно!
Телефонът на абоната е изключен или се намира извън обхват.
При следващата ни размяна
щях да й разкажа за провалената среща.
Или поне си мислех така.
Но по някаква причина
с Мицуха така и не се разменихме отново.
ПЛАНИНИТЕ В ПРЕФЕКТУРА ГИФУ
ПЛАНИНАТА ХИДА
Какво търсите тук?
Цукаса ми каза и реших да дойда.
Нали ти казах да ме покриеш вкъщи и в службата?
Такаги ще поеме смяната ти.
Разчитай на мен! Обаче ми дължиш един обяд!
Много смешно. - Тревожехме се за теб.
Не можехме да те оставим сам. Ами ако всичко е измама?
Измама ли? - Ще се срещнеш с момиче от интернет.
Ами, не е точно така.
Сигурно е от сайт за запознанства. - Не е!
Напоследък не си на себе си. Ще те държим под око.
Да не съм малко дете?
Смените ни изведнъж спряха.
Обажданията и съобщенията не получаваха отговор.
Затова реших да се срещна с Мицуха лице в лице.
Исках да я видя. Но...
Не знаеш къде е? И пейзажът е единствената ти следа?
Да.
И не можеш да се свържеш с нея? Каква е тази работа?
Страхотно си го планирал. - Не съм го планирал!
Ние ще ти помогнем да я намериш.
О, колко сладко! Снимай!
Ама че досада. - Виж, помръдна!
Невъзможно е.
Какво? След всичките ни усилия?
Вие не сте направили нищо.
Такаяма рамен. - За мен също.
Тогава и за мен един.
Добре, 3 пъти рамен.
Ще успеем ли да се приберем днес?
Едва ли. Чакай да проверя.
Благодаря. - Сигурен ли си?
Просто имам чувството, че вървя в грешната посока.
Младежо, това не е ли Итомори?
Много хубава рисунка. Нали, скъпи?
Да, това е Итомори. Навява ми спомени.
Той е родом от там.
Итомори?
Да! Град Итомори! Наблизо ли е?
Какво... - Итомори беше...
Итомори? Не може да бъде!
Това не е ли мястото, където онази комета...
ПРЕМИНАВАНЕТО ЗАБРАНЕНО
Това ли е точното място?
Изключено. Таки сигурно се е заблудил.
Не, това е мястото.
Училищният двор, планините, гимназията... Помня ги ясно!
Невъзможно е!
Нали помниш катастрофата преди 3 години,
в която загинаха стотици хора?
Загинали?
Преди 3 години?
Не може да бъде.
Още пазя бележките, които ми оставяше...
Изчезнаха...
Преди 3 години
кометата Тиамат, която обикаля около слънцето за 1200 години,
преминава близо до Земята. Никой не предполагал,
че може да се разпадне по време на перигея.
"Итомори: Градът, който изчезна"
Отломък от кометата се превръща в метеор
и удря Япония.
Случило се по време на есенния фестивал.
Сблъсъкът е станал тук.
В 20,42 ч. метеорът удря площада в разгара на есенния фестивал.
СПИСЪК НА ЗАГИНАЛИТЕ
Загиват над 500 души. Около 1/3 от населението на града.
Днес никой от оцелелите не живее в Итомори.
Теси и Саяка...
МИЦУХА МИЯМИЗУ
Това ли е тя?
Сигурно има грешка. Тя е загинала преди 3 години!
Каза ми, че кометата ще се вижда само преди 2-3 седмици!
Значи... - Да не би да...
Аз... - ... сънуваш?
Аз...
Какво значи това?
Тук е доста оживено.
Съжалявам, тримата ще бъдем в една стая.
Няма проблем.
Как е Таки? - Още чете статии за Итомори.
Всичко за инцидента, до което успее да се докопа.
Какво? – Нищо. Не знаех, че пушиш.
Бях ги отказала, но...
Какво мислиш за казаното от Таки?
Харесвах го.
Винаги е бил добър човек, но напоследък е станал много мил.
Стараеше се с всички сили. Беше много сладък.
Не откривам смисъл в разказа му.
Но съм сигурна, че е срещнал човек, който го е променил.
В това нямам никакви съмнения.
Всичко е било просто сън.
Познах местността, защото съм я запомнил
от новините преди 3 г.
Ако ли не, може би е... призрак?
Не. Нима всичко е плод на фантазията ми?
Името й... Как се казваше?
Цукаса влезе да се къпе.
Извинявай... Аз...
Напоследък говоря странни неща. Благодаря, че дойдохте с мен.
Няма проблем.
"МИНА ТАТАРА"
Гайтани? Красиви са.
Май носиш такъв на ръката си.
А, това ли? Някой ми го подари наскоро.
Понякога го слагам като талисман.
Кой ли ми го даде?
Защо не си вземеш един душ?
Да. Не.
Човек, който плете такива гайтани, веднъж ми каза,
че те символизират хода на времето.
Те се усукват и оплитат,
понякога се разнищват и късат, но сетне пак се събират.
Може би там...
"НЯКЪДЕ ТУК?"
Таки.
Не ме ли помниш?
"Трябва да отида на едно място. Върнете се в Токио без мен.
Ще се прибера по-късно. Благодаря."
Таки...
Малко ядене за из път.
Рисунките ти на Итомори бяха чудесни.
Гайтаните се плетат, за да приемат форма.
Те се усукват и оплитат,
понякога се разнищват и късат, но сетне пак се събират.
"Мусуби" е плетенето. Това е времето.
Ето го!
Наистина го открих!
Не е било сън!
Нататък е подземното царство.
Ето го сакето, което принесохме в дар.
Ето го на сестра ми, а това е моето.
Това е отпреди да падне кометата.
Значи Мицуха, която познавам, е живяла преди три години?
Живели сме в различни времеви линии.
Половината от нея...
Мусуби.
Ако времето може да се върне назад,
моля те, дай ми още един шанс.
Комета!
Ще се казваш Мицуха.
Вие двете сте моето съкровище. - Скоро ще имаш сестричка.
"Оздравявай бързо, мамо"
Съжалявам, миличките ми.
Тате, кога ще се прибере мама?
Не можах да я спася. - Вземи се в ръце!
Не ми пука за храма! - Ти си част от семейството!
Обичах жена си Футаба, не храма Миямизу.
Вън оттук!
Мицуха, Йоцуха,
отсега нататък ще живеете с мен.
Коя съм аз ли? А ти кой си?
Не се заблуждавай! Дори си нямаш гадже!
Късметлия. Сега сигурно са заедно.
Аз... Отивам в Токио.
Почакай, Мицуха!
Бабо, мога ли да те помоля нещо?
А, да, кометата.
Днес ще свети особено ярко...
Мицуха! Махай се оттам!
Мицуха, спасявай се, докато кометата още не е паднала!
Мицуха, бягай!
Мицуха! Мицуха!
Мицуха!
Пак съм в тялото й! Тя е жива!
Како, пак ли мачкаш...
Сестричке!
Йоцуха!
Сестра ми окончателно се побърка.
Тръгвам без нея.
Побърка се.
Съвсем си загуби акъла. Кошмар.
Кометата Тиамат ще се вижда с невъоръжено око за няколко дни.
Ще бъде най-близо до Земята около 20,40 ч,
когато ще свети и най-ярко.
Това е довечера. Все още има време.
Добро утро, Мицуха.
Ти май не си Мицуха?
Бабо, значи знаеш?
Не, но държанието ти напоследък събуди някои спомени.
Когато бях младо момиче и аз имах странни сънища.
Вече съм забравила чий живот сънувах.
Не помниш... - Наслади се на преживяването.
Сънят избледнява, щом се събудиш.
Същото се случи и с майка ти.
Може би сънищата, които хората от рода Миямизу са имали,
са свързани с това, което ще се случи днес.
Бабо, послушай ме.
Тази вече в Итомори ще падне комета
и всички ще загинат.
"Никой няма да ти повярва".
Не очаквах такъв отговор точно от нея.
Няма да позволя хората да умрат!
Почакай! Какво е станало, Мицуха?
Косата ти...
А, това ли... Май преди беше по-добре?
Това ли е всичко?
Ако не направим нещо, днес всички ще загинат!
Затова трябва да действаме!
Защо не си на училище?
Ами... трябва да спасим града.
Безжичната система за известяване? - Говорителите са навсякъде.
"СУПЕРПОЗИЦИЯ, ЧЕСТОТА"
Разбрах! Ще стане! Супер си, Теси!
Хей, не толкова близо!
Какво, притесни ли се?
Престани! Вече си на възраст за женене!
"Кръжокът е закрит. Не влизай." - Много си забавен!
Взех всичко. Ето рестото.
Извинявай, Саяка. - Всичко е наред.
Ама че си стисната. – Стига си мрънкал.
Ами вие? Измислихте ли спасителен план?
Какво?! Бомба?!
Имаме експлозиви с воден гел, които използваме на строежа.
Ще излъчваме нелегално?!
Градската система за известяване е на открита честота.
От училището можем да излъчим съобщението за евакуацията.
Училището е извън зоната на поражение.
Там всички ще са в безопасност.
Но това е незаконно! - Ти ще обявиш евакуацията.
Защо аз?! – Ти си в радио кръжока.
Аз ще се заема с експлозивите. - А аз ще говоря с кмета.
Все пак евакуацията е работа на градския съвет.
Нали съм му дъщеря - ще го убедя.
Планът е идеален.
Е, добре, все пак е само предположение.
Ами...
Не съвсем! Знаеш ли как се е формирало езерото Итомори?
В кратер на метеорит, паднал преди 1200 г.
Значи затова...
Прав си, Теси!
Да спасим всички!
Чуваш ли се какви ги говориш?
Казах, че трябва да евакуираме всички до довечера...
Замълчи.
Кометата ще се разцепи и ще падне в града?
Над 500 човека ще загинат?
Как смееш да дрънкаш такива глупости?
Ако не се шегуваш, значи си се побъркала.
Навярно си наследила лудостта на рода Миямизу.
Сега ще накарам да те отведат в болницата.
Ще те изслушам, след като те прегледа лекар.
Какво...
Подиграваш ли ми се?
Мицуха! Не...
Кой...
Кой си ти?
Ще се видим на фестивала!
Среща в храма.
Не закъснявай! – Довиждане!
Не отивайте там!
Напуснете града. И кажете на приятелите си!
Какво ти има? - Како!
Какво говориш? – Да вървим.
Какво правиш?
Могла ли е Мицуха да ги убеди? Аз ли съм виновен?
Йоцуха, вземай баба и бягайте от града преди свечеряване.
Ще загинеш, ако останеш!
Какво говориш?
Вчера внезапно замина за Токио. Какво ти става?
Токио?
Мицуха!
Какво каза баща ти?
Хей, Мицуха!
Какво й има? - Представа си нямам.
Ти си там?
Видя ли нещо?
Ще взема колелото ти. - Ама какво...
Ами планът?
Остава в сила!
Разчитам на вас!
Отново съм Таки.
Какво прави Таки тук?
Градът...
е изчезнал.
Това означава, че съм...
... мъртва?
Таки. Таки.
Не ме ли помниш?
Отивам в Токио. - Какво, сега ли?
Защо? - На среща.
Имаш гадже в Токио?
Срещата не е моя.
Ще се прибера довечера.
Дали ще му попреча, ако се появя внезапно?
Дали ще се изненада?
Може и да не му хареса.
Телефонът на абоната е изключен или се намира...
Няма как да се срещнем.
Но ако все пак успеем?
Как да постъпя? Ще се ядоса ли? Дали ще бъде неловко?
Или може би... ще се зарадва да ме види.
Телефонът на абоната е изключен или се намира извън обхват.
Не се срещнахме.
Но...
Сигурна съм,
че ако се видим, ще разберем на мига,
че ти си живял в мен
и аз - в теб.
Извинете.
Преди три години, когато още не те познавах...
Следваща станция: Йоцуя.
Таки.
Това... съм аз.
Не ме ли помниш?
Коя си ти?
Извини ме.
Но той е Таки...
Странно момиче.
Йоцуя, Йоцуя. Станция Йоцуя.
Почакай!
Как се казваш?
Мицуха! Името ми е... Мицуха!
Значи преди три години си дошла при мен...
за да се срещнем!
Таки?
Мицуха!
Тук си, нали? В моето тяло?
Таки!
Таки, къде си?
Това е Мицуха. Чувам гласа й, но...
Таки, къде си?
Таки!
Таки, ти...
Тук ли си?
"Каватаре-доки".
Мицуха.
Таки.
Таки... Наистина си ти.
Таки! - Дойдох да те видя.
Никак не ми беше леко. Живееш доста далече.
Но как? В момента съм...
Изпих твоето саке на боговете.
Изпил си го?!
Идиот! Перверзник! - Какво?
О, да, опипвал си ми гърдите!
Откъде разбра?
Йоцуха видя всичко.
Извинявай, не можах да се сдържа! Случи се само веднъж.
Само веднъж?
Няма значение колко пъти, глупак! - Прости ми.
Това...
Защо дойде да ме видиш, преди да се запознаем?
Как да се сетя коя си?
Ето. Пазих го три години.
Сега ти го връщам.
Добре.
Как е? - Ами... не е зле...
Не ме лъжи, момченце!
Извинявай. - Ама че си...
Мицуха, чака те работа. Слушай.
Приближава. - Не се тревожи. Имаш време.
Да, ще се постарая.
Катаваре-доки почти...
... свърши.
Слушай, Мицуха. За да не забравим, щом се събудим...
... да си напишем имената. Вземи.
Да!
Хей, Мицуха?
Исках да ти кажа.
Където и да се намираш, аз ще те търся.
Името ти е... Мицуха.
Добре. Запомних го.
Мицуха. Мицуха. Мицуха. Казваш се Мицуха.
Името ти...
Коя си... ти?
Какво правя тук?
Дойдох да я срещна.
И да я спася. Искам да живее.
Но кого? Кого? Кого дойдох да срещна?
Скъп човек, когото не искам и не бива да забравям!
Но кого? Кого? Кого?
Името ти...
Таки. Таки. Таки.
Добре. Запомних го. Няма да го забравя!
Таки. Таки.
Името ти е Таки!
Теси!
Мицуха! Къде беше?
Той ти се извинява, че ти счупи колелото.
Кой? - Аз.
После ще ми обясниш.
И тя ще падне? Наистина ли?
Да! С очите си го видях!
Видяла си го?
Нямаме избор. Вече сме престъпници!
Какво? Наистина трябва да го направя?
Щом токът в града спре, ти ще бъдеш на аварийно захранване.
Моля те, Саяка! Повтаряй колкото можеш!
Ще успееш!
Сега я втасах!
Кога ще гръмне? – Идея си нямам!
Какво стана? Какъв е този шум? - Погледнете!
Виж!
Говори кметството.
На подстанцията имаше взрив. - Взрив?
Има опасност от нови взривове и горски пожари.
Молим жителите на следните райони да се евакуират в двора на училището.
Район Кадойри, район Сакагами...
Откъде предават? И кой говори?
Район Миямори...
Район Оязава...
Давай, Мицуха!
Теси!
Бягайте! Пожар в гората!
Горски пожар! Моля, евакуирайте се! - Да бягаме! Пожар!
Тук е опасно, махайте се!
Няма да успеем! Мицуха!
Какво има?
Името му. Не си спомням как се казва.
И аз не го знам! Ти започна това!
Не можем да евакуираме всички!
Иди и убеди баща си!
Тичайте! В училището е безопасно!
О, Мицуха!
Не е терористична атака! Какво казват "Чубу Електрик"?
В момента проверяват!
Значи няма пожар в гората? Сигурен ли сте?
Добре!
Спрете предаването! Разберете откъде излъчват!
Обадиха се от станция Такаяма!
От училището?
Повтарям, молим жителите на следните райони
да се евакуират в училището... ох!
Какво правиш?! Изключи го!
Саяка! - Лошо.
Какви ги вършиш, Саяка?
Говори кметството на Итомори.
В момента разследваме инцидента.
Моля, запазете спокойствие и останете на място до следващото съобщение.
Казаха да останем.
Какво става? – Значи оставаме?
Евакуирайте се! Бягайте към училището!
Кацухико!
Какво правиш?
Прости ми, Мицуха.
Всичко свърши.
Погледнете! Наистина се разцепи!
Гледайте! – Еха!
Вижте! Кометата се разцепи на две.
И валят метеорити!
Никой не е предвидил такова развитие.
Каква гледка само!
Ядрото се разделя? - Вероятно под влиянието...
Кометата се намира в границата на Рош,
затова е възможно ядрото...
През 1994 г. кометата Шумейкър-Леви 9 се разпада и се разбива в Юпитер.
Най-малко 21 части... - Отивам да погледна!
Те навярно ще се стопят, преди да се стигне до сблъсък.
Вероятността метеорит да падне в населено място е малка.
За да изчислят траекторията...
Наблюдаваме невероятно явление...
Това е изключителен късмет –
да наблюдаваме подобно събитие, което се случва веднъж на столетия.
Хей! Кой си ти?
Кой?
Кой си ти?
Скъп човек, когото не искам и не бива да забравям!
Кой? Кой си ти?
Името ти...
Разцепи се!
Да напишем имената си, за да не ги забравим.
"ОБИЧАМ ТЕ"
Не мога да си спомня името ти.
Татко!
Мицуха! - Како!
Пак ти...
Сякаш съм се озовал в прекрасен сън.
Тази красота не може да се опише с думи.
Какво правя тук?
Следваща станция: Йойоми.
Внимание, вратите се затварят.
Непрекъснато търся нещо.
Това чувство ме е обзело отдавна.
Искам да работя тук, защото... Градският пейзаж...
Да създадем градски ландшафт...
Не знаем кога Токио може да изчезне.
Затова искам да създам пейзаж, който да оставя топли спомени.
На колко интервюта ходи? - Загубих им бройката.
Че кой ще те вземе? – Благодаря ти!
Може да е заради костюма? - Почти като твоя е!
Имам две предложения за работа. – Моите са осем.
"ИМАТЕ НОВО СЪОБЩЕНИЕ"
Не мога да проумея човек ли търся, определено място...
или просто се опитвам да си намеря работа.
Я, кой е на лов за работа.
Засега безуспешно.
Може да е заради костюма.
Толкова ли е зле?
Какво те води насам?
Работя наблизо и реших да те видя.
"Осем години от падането на кометата"
Веднъж ходихме до Итомори, нали?
Тогава беше още в гимназията, следователно е било...
Преди пет години. – Толкова отдавна?
Изглежда вече забравям.
И аз си спомням смътно онези дни.
Имахме някакви разногласия и вие се върнахте в Токио без мен.
Прекарах нощта сам в някаква планина.
Само толкова помня.
Някак си се оказах въвлечен в събитията
около тази комета.
Кометата унищожи града.
Но повечето жители се спасили като по чудо.
По щастлива случайност точно тогава
се провеждало учение по гражданска отбрана.
"НЕВИЖДАНА КАТАСТРОФА БЕЗ ЖЕРТВИ"
Необичайните обстоятелства породили множество слухове.
Тогава четях всичко по темата.
"ТАЙНСТВЕН ВЗРИВ АЛАРМИРАЛ ЖИТЕЛИТЕ"
За мен си остава загадка какво бе събудило интереса ми.
Не познавах никой от този град.
Благодаря, че ме изпрати. Нататък ще продължа сама.
Някой ден ще срещнеш своето щастие.
Сякаш винаги търся нещо или някого.
"Работа в строителна компания"
Искам да видя още един сватбен ритуал.
Всичките си приличат. - Ами традиционна японска сватба?
Нали искаше да се женим в църква?
И още нещо, Теси.
Обръсни се преди сватбата, а аз ще отслабна с 3 кг.
Като ядеш торта ли?
Е, ще започна от утре.
Пак заповядайте!
"ИТОМОРИ - ГРАДЪТ, КОЙТО ИЗЧЕЗНА"
"Изтрит от лицето на Земята на 4 октомври 2013 г."
Защо гледките от несъществуващ град,
карат сърцето ми да се свива?
Винаги съм търсил...
Винаги съм търсила...
... някого!
Почакай!
Срещали ли сме се някъде?
И аз имах това чувство.
Името ти...
Гледахте "ИМЕТО ТИ"
Превод и субтитри: Ragnos & Mike
Eastern Spirit ® 2017